jkorsvik/nowiki_second_scrape_merged huggingface dataset:
Stolssvaoverbygget

Stolssvaoverbygget er et 71 meter langt rasoverbygg på tidligere europavei 136 i Rauma kommune i Møre og Romsdal. Det ble erstattet i 2014 av Vågstrandtsunnelen.


== Galleri ==

		
		


== Kilder ==
Vegvesenets vegkart
Google Street View
Trinidad og Tobago under Samveldelekene 2018

Trinidad og Tobago deltok under Samveldelekene 2018 fra 4. til 15. april 2018 i Gold Coast, Queensland i Australia.Friidrettsutøveren Michelle-Lee Ahye var nasjonens flaggbærer under åpningsseremonien.


== Medaljevinnere ==


== Referanser ==
Sauset Rasoverbygg

Sauset Rasoverbygg er et 59 meter langt rasoverbygg på tidligere europavei 136 i Rauma kommune i Møre og Romsdal. Det ble erstattet i 1993 av Måndalstunnelen.


== Kilder ==
Vegvesenets vegkart
Frugjølet Rasoverbygg

Frugjølet Rasoverbygg er et 59 meter langt rasoverbygg på tidligere europavei 136 i Rauma kommune i Møre og Romsdal. Det ble erstattet i 1993 av Måndalstunnelen.


== Kilder ==
Vegvesenets vegkart
Mind Games (album)

Mind Games var det fjerde albumet til John Lennon etter at The Beatles brøt opp. Dette var det andre albumet, etter Imagine, uten Yoko Ono. Etter det sterkt poltitiske albumet Some Time in New York City ble dette et langt mer poporientert album.Albumet startet det som Lennon omtalte som hans «Lost Weekend», en atten måneder lang periode der han ikke hadde kontakt med Yoko Ono. Albumet manglet en fellesnevner, og er blitt oppfattet å ha en rekke fyllsanger.


== Spor ==
Alle sanger skrevet av John Lennon.

Side en«Mind Games» – 4:13
«Tight A$» – 3:37
«Aisumasen (I'm Sorry)» – 4:44
«One Day (At a Time)» – 3:09
«Bring on the Lucie (Freda Peeple)» – 4:12
«Nutopian International Anthem» – 0:03
Side to«Intuition» – 3:08
«Out the Blue» – 3:23
«Only People» – 3:23
«I Know (I Know)» – 3:49
«You Are Here» – 4:08
«Meat City» – 2:45


== Besetning ==
John Lennon: Vokal, gitar
David Spinozza: Gitar
Peter E 'Sneaky Pete' Kleinow: Steelgitar
Ken Ascher: Keyboard
Michael Brecker: Saksofon
Gordon Edwards: Bassgitar
Jim Keltner: Trommer
Rick Marotta: Trommer
Something Different: Backing vocals


== Referanser ==


== Eksterne lenker ==
(en) Mind Games på Discogs 
(en) Mind Games på MusicBrainz 
(en) Mind Games på Spotify 
(en) Mind Games på AllMusic
Lundåstunnelen

Lundåstunnelen er en veitunnel langs Tunellvegen i Trondheim kommune. Den er 115 meter lang.


== Kilder ==
Vegvesenets vegkart
Gunnar Tank

Gunnar Tank (født 8. juni 1878 i Kristiania, død 30. mars 1942 i Vestre Aker) var en norsk arkivar. Han er særlig kjent for sitt arbeid for Høyfjellskommisjonen om eiendomsretten på høyfjellet.


== Liv ==
Han var sønn av historikeren Yngvar Nielsen og Karen Juliane Anna Hedvig Wedel Jarlsberg, bror av historikeren Roar Tank og far til dommeren Carl Bülow Tank. Han og søsknene tok etternavnet Tank i stedet for Nielsen i 1901.
Etter å gått ut av Gjertsens skole i 1896 tok han anneneksamen ved universitetet i 1897, før han ble ansatt i en bank i Skien og senere i Kristiania. I 1899 begynte han å studere rettsvitenskap ved universitetet og tok juridisk embetseksamen i 1903.
Fra 1906 var han ansatt som assistent i Riksarkivet, hvor han året etter utarbeidet et kortfattet register over alle de norske arkivbestandene. I 1908 fikk han i oppdrag av Landbruksdepartementet å oppspore dokumenter om rettsforholdene på Hardangervidda for Høyfjellskommisjonen. Også i de følgende årene fikk han oppdrag av denne kommisjonen, hvor han i 1916 fikk en fast stilling som arkivkonsulent.
I 1909 ble han ansatt som assitent ved universitetsbiblioteket, hvor han året etter ble amanuensis. Men i 1919 sluttet han i denne stillingen og var heretter arkivkonsulent for Høyfjellskommisjonen og Landbruksdepartementet i saker som angikk almenninger og lignende. Han beholdt dennes stillingen til sin død.
Gjennom sitt arbeid med å finne historiske dokumenter hadde Tank stor påvirkning på Høyfjellskommisjonens arbeid med å fastsette eiendomsgrensene i høyfjellet. Mange av dokumentene han oppsporet hadde også rettshistorisk og kulturhistorisk interesse. Mange av undersøkelsene hans ble også trykt, for eksempel Om Rendalens almenning i det 18. aarhundrede (1909), Om betydningen af ordet bygdealmenning (1912), og han skrev en rekke artikler i Norsk retstidende, Historisk tidsskrift og andre tidsskrifter. Han utga også flere kildeskrifter på oppdrag for Den norske historiske kildeskriftkommisjon, for eksempel Akershusregisteret (1916).


== Litteratur ==
Edvard Lassen: «Tank, Gunnar», i Norsk biografisk leksikon. Oslo: Aschehoug. 1969.
Hansisches Urkundenbuch

Hansisches Urkundenbuch er en samling i 11 bind av diplomer fra Hansaens historie mellom 975 og 1500.
Samlingen utkom fra 1876 til 1939, og ble utgitt av Verein für hansische Geschichte («Foreningen for Hansaens historie»). Halvbindet som skulle dekke tiden fra 1442 til 1450 er hittil ikke utgitt.


== Bind ==
Band 1: Konstantin Höhlbaum: 975–1300. Halle a.d. Saale 1876 Archive, GoogleBøker
Band 2: Konstantin Höhlbaum: 1300–1342. Halle a.d. Saale 1879. Archive
Band 3: Konstantin Höhlbaum: 1343–1360. Halle a.d. Saale 1882–1886. Archive
Band 4: Karl Kunze: 1361–1392. Halle a.d. Saale 1896. Archive
Band 5: Karl Kunze: 1392–1414. Halle a.d. Saale 1899. Archive
Band 6: Karl Kunze: 1415–1436. Halle a.d. Saale 1906. Archive
Band 7/1: Hans-Georg von Rundstedt: 1434–1441. Weimar 1939. Univ. Köln
Band 7/2: ikke utgitt
Band 8: Walther Stein: 1451–1463. Leipzig 1899.
Band 9: Walther Stein: 1463–1470. Leipzig 1903.
Band 10: Walther Stein: 1471–1485. Leipzig 1907–1916.
Band 11: Walther Stein: 1486–1500. München, Leipzig 1916.


== Eksterne lenker ==
Hansisches Urkundenbuch ved Hansischer Geschichtsverein
Jamaica under Samveldelekene 2018

Jamaica deltok under Samveldelekene 2018 fra 4. til 15. april 2018 i Gold Coast, Queensland i Australia.Svømmeren Alia Atkinson var nasjonens flaggbærer under åpningsseremonien.


== Medaljevinnere ==


== Referanser ==


== Eksterne lenker ==
Athletics
Results Book – Athletics
Callohispini

Callohispini er en gruppe av biller som tilhører familiegruppen bladbiller (Chrysomelidae). Både larvene og de voksne (imago) er planteetere. 


== Utseende ==
En nokså stor (15-20 millimeter), avlang, halvblankt svart bladbille. De fremre to tredjedeler av dekkvingene er brungule. Hodet er lite, antennene noe kraftige og omtrent så lange som hode + pronotum. Pronotum er firkantet, noe innbuktet midt på hver side, med en dyp midtfure og en nyreformet grop på hver side av denne. Dekkvingene er nesten jevnbrede, med fine punktrader. Beina er korte og kraftige.


== Levevis ==
Både larver og voksne lever på planter og eter fra dem. 


== Utbredelse ==
Arten lever på Madagaskar.


== Systematisk inndeling ==
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
stamme Callohispini Uhmann, 1960
slekten Callohispa Uhmann, 1960
Callohispa mirifica Uhmann, 1960


== Litteratur ==


== Eksterne lenker ==
Bilde av arten
Nettside om arten
(en) Callohispini hos ITIS 
Callohispini – detaljert informasjon på Wikispecies
Unfinished Music No.1: Two Virgins

Unfinished Music No.1: Two Virgins er det første albumet til John Lennon utenom The Beatles. Albumet ble utgitt kort tid etter Beatles-albumet «The Beatles». Albumet består av to spor som for det meste er en kollage av lyder som inkluderte fuglesang, improvisert stemmebruk, plystring, høyttalerfeedback og andre lydeffekter. Senere ble også barnerim, showsanger og humoristiske pianolyder inkludert. George Harrison omtalte det slik:

«Jeg tror ikke jeg har hørt hele Two Virgins; bare deler av det. Jeg var ikke spesielt interessert i den typen ting. Det var hans og hennes greie; deres trip. De var involvert med hverandre og var så interessert i hverandre at de trodde alt de sa eller gjorde var av global viktighet, så de fjorde det om til album og filmer.»Musikken kan ikke sammenliknes med noe Lennon tidligere hadde produsert, unntatt muligens «Revolution 9». Opptakene kunne virke «ikke ulikt noe man kunne få om man skrudde på en båndopptaker i en tilfeldig halvtime i ditt eget hjem - deler av ugjenkjennelig samtale langt unna mikrofonen, skritt, vind og så videre. Konseptuell «musikk» i Cage-isk stil» (William Ruhlmann). Albumet var klart mer inspirert av Yoko Onos fortid i Fluxus-kollektivets kunst enn Lennons erfaringer med The Beatles.Selv om albumet i seg selv var eksperimentelt, var det coveret som fikk mest oppmerksomhet. Det var et bilde av Lennon og Ono nakne. Det skal ha spilt på tittelen, at de to var «jomfruer» da de lagde musikken, og da de var ferdige, elsket de med hverandre. Begge var riktignok ikke bare ikke jomfruer, men foreldre på hver sin kant da de møttes. Coveret ble flere steder nektet utgitt, og andre steder hadde det et brunt cover som dekket alt annet enn ansiktene deres.


== Spor ==
Two Virgins, side 1 (14:17)
Two Virgins No. 1
Together
Two Virgins No. 2
Two Virgins No. 3
Two Virgins No. 4
Two Virgins No. 5 Two Virgins, side 2
Two Virgins No. 6
Hushabye Hushabye
Two Virgins No. 7
Two Virgins No. 8
Two Virgins No. 9
Two Virgins No. 10


== Referanser ==


== Eksterne lenker ==
(en) Unfinished Music No.1: Two Virgins på Discogs 
(en) Unfinished Music No.1: Two Virgins på MusicBrainz 
(en) Unfinished Music No.1: Two Virgins på AllMusic
Coelaenomenoderini

Coelaenomenoderini er en gruppe med biller som tilhører familiegruppen bladbiller (Chrysomelidae). Både larvene og de voksne (imago) er planteetere. 


== Utseende ==
Små (2,5 - 11 millimeter), avlange, litt flate bladbiller. Hodet er nokså lite, antennene kraftige. Hodet er temmelig lite, pronotum gjerne tønneformet. Dekkvingene er oftest noksp smale, beina temmelig korte.


== Levevis ==
Både larver og voksne lever på enfrøbladete planter og eter fra dem. Vertsartene tilhører ordenen Zingiberales, sivfamilien og palmefamilien. Noen av artene kan gjøre skade på oljepalmer og daddelpalmer.


== Utbredelse ==
Gruppen er utbredt i den Gamle verden, mest i tropiske områder.


== Systematisk inndeling ==
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
stamme Coelaenomenoderini Weise, 1911
slekten Balyana Péringuey, 1898
slekten Bulolispa Gressitt & Samuelsson, 1990
slekten Coelaenomenodera Blanchard, 1845
slekten Cyperispa Gressitt, 1957
slekten Enischnispa Gressitt, 1957
slekten Heterrhachispa Gressitt, 1957
slekten Javeta Balý, 1858
slekten Pharangispa Maulik, 1929
slekten Rhabdotohispa Maulik, 1913


== Litteratur ==


== Eksterne lenker ==
(en) Coelaenomenoderini hos ITIS 
Coelaenomenoderini – detaljert informasjon på Wikispecies 
(en) Cassidinae – kategori av bilder, video eller lyd på Commons
Vitenskapsåret 1754

Vitenskapsåret 1754 er en oversikt over hendelser, prisvinnere, fødte og avdøde personer med tilknytning til vitenskap i 1754.


== Publikasjon ==
Isaac Newtons skrift «Two Notable Corruptions of Scripture» (To betydningsfulle forvanskninger i Bibelen) blir publisert posthumt. I 1696 ble en student dømt til døden i Edinburgh for en tilsvarende kritikk.


== Prisvinnere ==
Copleymedaljen: William Lewis for sine eksperimenter med platinametallurgi.


== Fødsler ==


== Dødsfall ==

		


== Referanser ==
Contadina de Asís

Contadina de Asís (norsk: Bondekvinne fra Assisi) er et maleri fra 1888 av den spanske kunstner Joaquín Sorolla.


== Beskrivelse ==
Motivet er en bondekvinne som står i et grønt landskap med røde valmuer. Kvinnens kropp er vendt mot høyre. Til å dekke håret, har hun et rødt hodeplagg på som er bundet i nakken. Over den hvite blusen bærer hun en rød overdel som matcher hodeplagg og valmuer. 
Bildet ble malt i den italienske byen Assisi i 1888, i et forsøk på å male mere realistiske og naturtro bilder.Contadina de Asís tilhører Sorolla Museum i Madrid. 


== Referanser ==
Ballottines

Ballottines eller Ballotines er små galantines rullet i kjøtt eller fisk. De serveres kalde, men kan også av og til være varme (à la nage), og servert med en passende saus, som forrett.
For å tillage for eksempel hønseballottiner (Ballottines de volaille) blir hønselår utbenet, skinnet beholdt, fylt med hønsefarse, sydd igjen, stuet, røstet, braisert eller pochert, og servert varme med en saus. Det finnes mange varianter, som for eksempel ballottins Garibaldi, som er fylt med kalve- og hønsekjøtt, tunge og trøfler – og servert med en tomatsaus kokt på kjøttkraften.


== Eksterne lenker ==
(en) Ballotines – kategori av bilder, video eller lyd på Commons
Froskelår

Froskelår er lår av flere Rana-arter som selges enten ferske, røkte eller innlagt i olje. Av europeiske arter benyttes fremfor alt hybridfrosk, men også andre arter, i særdeleshet vanlig frosk, forekommer. Lenge ble det importert amerikansk oksefrosk til Italia til kulinarske formål. Den har senere spredt seg og blitt en plage, idet den spiser de fleste andre froskedyr. På grunn av dette har EU forbudt import av denne art.
De vanligste importerte asiatiske artene er Rana crancivora og Rana macrodon. Også Hoplobatrachus rugulosus importeres, ofte under navn av indisk oksefrosk (Hoplobatrachus tigerinus, tidligre Rana tigrina).
Smak og konsistens er likt kyllingkjøtt. Froskelår er en delikatesse med stor etterspørsel, noe som har ført til at froskepopulasjonen er blitt lidende i land som Frankrike, Italia og Belgia. På 1950-tallet ble det påbegynt intensiv import av indisk oksefrosk fra India, men da dette nesten utryddet frosken, innførte India i 1987 et eksportforbud av arten. Også i Bangladesh ble det innført et slikt forbud. Senere er istedet Indonesia største eksportland, fulgt av Kina og Tyrkia.
Ferske froskelår tilberedes på mange måter – de kan kokes og serveres i sitronsaus, knaperstekes, eller inngå i en frikassé eller suppe.


== Referanser ==


== Litteratur ==
Chris Mattison 1987. Frogs & Toads of the World s. 142-143 ISBN 0-7137-2355-6
Kåre Fog, Adam Schmedes, Dorthe Rosenørn de Lasson 2001. Nordens padder og krybdyr s. 247 ISBN 87-12-02982-3
Emma Stang

Emma Stang (født Heiberg 1874, død 1927) var overhoffmesterinne hos dronning Maud. 
Emma Heiberg var 1895 gift med godseier Ole Andreas Stang, bror av skipsreder Jørgen B. S.  Mor til Thomas Stang og Axel Stang.


== Referanser ==


== Kilder ==
Hvem er Hvem? / 1948
Rashida Tlaib

Rashida Tlaib (født 24. juli 1976 i Detroit i Michigan, USA) er en amerikansk advokat og politiker (demokrat).  Tlaib er doctor juris fra Western Michigan University.  Hun ble innvalgt representant i Representantenes hus 6. november 2018 som den første kvinnelige muslimske politikeren fra delstaten Michigan, og en av de to første muslimske kvinnene i Kongressen. Den andre er Ilhan Omar fra Minnesota.  Tlaibs familie innvandret til Detroit i USA fra Palestina, der hennes far fikk jobb ved bilfabrikken Ford. Rashida Tlaib er den første i Representantens hus med palestinsk-amerikansk bakgrunn.
Rashida Tlaib har vært delstatspolitiker i Michigan.
Under presidentvalgkampen i 2016, demonstrerte hun inne på et valgmøte med Donald Trump og ble arrestert.Hun ble valgt fra Michigans 13. valgdistrikt, der Det republikanske parti ikke stilte med noen motkandidat.  Tlaib hadde derfor ingen motstandere, noe som i praksis betydde at hun var garantert en plass i Representantenes hus.
Tlaib har særlig engasjert seg i sosialpolitikk, innvandringsspørsmål, Medicare til alle, minstelønn og faglige rettigheter. Utenrikspolitisk er hun en kjent kritiker av Netanyahu-regjeringens politikk overfor palestinerne.  Tlaib er medlem i organisasjonen Democratic Socialists of America. Tlaib tilhører, sammen med representantene Alexandria Ocasio-Cortez, Ayanna Pressley og Ilhan Omar, en gruppering kvinnelige demokrater på venstresida, kjent som «The Squad».


== Referanser ==


== Eksterne lenker ==
(en) Offisielt nettsted 
(en) Rashida Tlaib – kategori av bilder, video eller lyd på Commons 
(en) Rashida Tlaib på Internet Movie Database 
Rashida Tlaib på Twitter 
Rashida Tlaib på Facebook 
Rashida Tlaib på Instagram 
Rashida Tlaib på LinkedIn 
Rashida Tlaib på YouTube 
(en) Rashida Tlaib hos Amerikas forente staters kongress' biografiske kartotek
Leunaverkene

Leunaverkene er navnet på den østlige delen av industriområdet som ligger i byen Leuna, sør for  Halle i den tyske delstaten Sachsen-Anhalt. Dette var det største  kullkraftverk i Tyskland og deretter i DDR den største bedriften innenfor den kjemiske industri. Idag er mange nye selskaper lokalisert i Leunaverkene. Infrastrukturen administreres av Infraleuna GmbH.
Marie Magdalena Rustad

Marie Magdalena «Lillemor» Rustad (født Schou 1859, død 1943) var overhoffmesterinne hos dronning Maud. 
Marie Magdalena Rustad var datter av Halvor Schou og gift med hoffsjef Fritz Rustad (1852—1930).  


== Referanser ==


== Kilder ==
«Rustad Marie Magdalene». Hvem er Hvem? / 1912 / Runeber.org. Besøkt 22. mai 2019. 
https://www.tfb.no/db/tusenaarige_by/3_7_20080515_174032.pdf
http://www.oslobilder.no/OMU/OB.F06367b
Die Rote Fahne

Die Rote Fahne var en tysk avis som ble grunnlagt den 9. november 1918 av Karl Liebknecht og Rosa Luxemburg i Berlin, og som var talerøret til spartakistene. Som et resultat av konstitusjonen til Kommunistische Partei Deutschlands (KPD) fra 1, januar 1919 var avisen frem til 1945 partiets sentralorgan. Etter slutten av Weimarrepublikken og under det tredje rike ble avisen forbudt, men ble likevel spredt ulovlig i undergrunnen av motstandbevegelser.
Emil Barth

Emil Barth (født 23. april 1879 i Heidelberg, død 17. juli 1941 i Berlin) var en tysk politiker (SPD og USDP). Barth var «en av de mest kontroversielle skikkelser under Novemberrevolusjonen» som A. J. Ryder kaller ham, men det finnes til dags dato ingen biografi av ham. Kildematerialet er for tynt.


== Referanser ==
Wilhelm Dittmann

Wilhelm Dittmann (født 13. november 1874 i Eutin; død 7. august 1954 i Bonn) var en tysk sosialdemokratisk politiker (SPD og USDP). Dittmann fungerte fra 1917 til 1922 som politisk sekretær i sentralkomiteen i USPD og gjorde et betydelig arbeid for partiet. Fra 10. november til hans avgang 29. desember 1918 var han medlem av Rat der Volksbeauftragten. Fra 1912 til 1918 og fra 1920 til 1933 var han medlem av Riksdagen for SPD.


== Referanser ==
Riksrådkongressen

Riksrådkongressen, også kalt Rikskongressen for arbeider- og soldatrådene (Reichskongress der Arbeiter- und Soldatenräte), var den første ordentlige sentralforsamling for arbeider- og soldatrådene under den tyske novemberrevolusjonen i 1918. Kongressen fant sted fra 16. til 20. desember 1918 i bygningen til Preußisches Abgeordnetenhaus i Berlin.

		


== Referanser ==
Unfinished Music No.2: Life with the Lions

Unfinished Music No. 2: Life with the Lions er det andre albumet til John Lennon utenom The Beatles. Albumet er nummer to i en rekke på tre album med avantgardistisk musikk, med Unfinished Music No.1: Two Virgins som det første og Wedding Album som det siste. Albumet består av et langt spor på førstesiden og fire kortere (det lengste er riktignok på 12 minutter) på andresiden.
Det lengste sporet er det første, «Cambridge 1969», et liveopptak ved Lady Mitchell Hall i Cambridge der Lennon spiller elgitar og Ono synger og roper. Side to starter med Yoko Ono som a capella diskuterer at sykehuset ikke gir Lennon en stol så han kan forbli ved Onos side under hennes vanskelige graviditet som endte i spontanabort (coveret viser Ono i en seng og Lennon på gulvet). «Baby's Heartbeat» er hjerteslagene til fosteret før spontanaborten, «Two Minutes Silence» er en minnemarkering etter at Ono har spontanabortert og «Radio Play» er 12 minutter med en radio der Lennon leter etter tilfeldige radiostasjoner.Yoko Onos kunstperformance viser seg, ifølge Seth Colter Walls, «er ikke der bare slik at hun kan slå til med unik lyd. I stedet er de opptakene som virkelig løfter nivået de der hun blander opp ekstreme lybilder med høyere frekvens. Ulikt noen av kompnistene hun tilbrakte tid med rundt 1961, er ikke Ono en dronekunstner. Hun er en ekspert i subtile variasjoner, kuttet ut av stykker med tilsynelatende kaos».Albumet ble gitt ut av Apples underselskap Zapple.


== Spor ==
Side en«Cambridge 1969» – 26:31Side to «No Bed for Beatle John» – 4:41
«Baby's Heartbeat» – 5:10
«Two Minutes Silence» – 2:00
«Radio Play» – 12:35CD bonusspor «Song for John» – 1:29
«Mulberry» – 8:47


== Referanser ==


== Eksterne lenker ==
(en) Unfinished Music No.2: Life with the Lions på Discogs 
(en) Unfinished Music No.2: Life with the Lions på MusicBrainz 
(en) Unfinished Music No.2: Life with the Lions på AllMusic
Circus Busch-Roland

Circus Busch er et tysk sirkus. Det ble grunnlagt i 1884 i den danske byen Svendborg av den Berlinfødte Paul Busch. I 1920- og 1930-årene ble det videreført av hans datter Paula Busch. I 1891 flyttet selskapet til Hamburg (CIVA-Varieté), før det i 1895 ble åpnet et stamhus i Berlin.


== Litteratur ==
Sylke Kirschnick: Koloniale Szenarien in Zirkus, Panoptikum und Lunapark. In: Ulrich van der Heyden, Joachim Zeller (utg.): „… Macht und Anteil an der Weltherrschaft.“ Berlin und der deutsche Kolonialismus. Unrast-Verlag. Münster 2005, ISBN 3-89771-024-2.
Gisela Winkler: Circus Busch. Geschichte einer Manege in Berlin. be.bra-Verlag, Berlin 1998, ISBN 3-930863-36-7.
Eugenysini

Eugenysini er en gruppe med biller som tilhører familiegruppen bladbiller (Chrysomelidae). Både larvene og de voksne (imago) er planteetere. 


== Utseende ==
Middelsstore, brede og hvelvede, gjerne rødlige eller svarte bladbiller, kan ha noe metallisk glans. De er bredt skjoldformede, sidene av dekkvingene er kraftig utvidete og dekker beina. Pronotum er ikke like utvidet, men dekker hodet slik at det ikke er synlig ovenfra. Dekkvingenes forhjørner er gjerne framskutte foran pronotum slik at dyret får en omtrent hjerteform sett ovenfra. Oversiden er kraftig punktert.


== Levevis ==
Både larver og voksne lever på planter og eter fra dem. Denne gruppen omfatter arter med et subsosialt levevis, der hunnene passer på avkommet sitt 


== Utbredelse ==
Gruppen er utbredt i Sør-Amerika.


== Systematisk inndeling ==
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. 

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
stamme Eugenysini Hincks, 1952
slekten Agenysa Spaeth, 1905
slekten Eugenysa Chevrolat in Dejean, 1836
slekten Miocalaspis Weise, 1899


== Referanser ==


== Eksterne lenker ==
Bilder av flere av artene
Bilde av Agenysa parellina
(en) Eugenysini hos ITIS 
(en) Kategori:Eugenysini – bilder, video eller lyd på Wikimedia Commons 
Eugenysini – detaljert informasjon på Wikispecies
Neuer Marstall

Neuer Marstall er en bygning i Schloßplatz 7 i Berlins ortsteil Mitte i bydelen Mitte. Bygningen er bevart som et minnesmerke. Bygningen ble oppført i årene 1896–1901 av Ernst von Ihne i nybarokk stil. Under andre verdenskrig ble den sterkt skadet og under tiden til DDR ble den gjenoppbygd i forenklet form. Idag huset bygningen Hanns Eisler musikkhøgskole Berlin og Berlins statsbibliotek..


== Referanser ==